
Б е о г р а д


ЗАПИСНИК
29. СЕДНИЦЕ ОДБОРА ЗА ОДБРАНУ И УНУТРАШЊЕ ПОСЛОВЕ, 
ОДРЖАНЕ 8. ЈУЛА 2026. ГОДИНЕ

	
 Седница је почела у 9,30 часова.

Седници је, у складу са чланом 70. став 1. алинеја прва Пословника Народне скупштине, председавао мр Милован Дрецун, председник Одбора.

Седници су присуствовали чланови Одбора: проф. др Зоран Драгишић, Дарко Јовановић, проф. др Марко Миленковић, Томислав Јанковић, Јасмина Обрадовић и Драган М Марковић.

Седници су присуствовали заменици чланова Одбора: Радован Тврдишић, заменик одсутног члана Биљане Пантић Пиља, Угљеша Марковић, заменик одсутног члана др Душана Бајатовића, Живота Старчевић, заменик одсутног члана Марије Јевђић, Слободан Илић, заменик одсутног члана Бранка Лукића и Петар Бошковић, заменик одсутног члана Здравка Поноша.

Седници нису присуствовали чланови Одбора: проф. др Митар Ковач, Мариника Тепић, Мирослав Алексић, Богдан Радовановић и др Милош Јовановић.
Седници су испред Министарства унутрашњих послова присуствовали Вељко Одаловић, в.д. секретара Министарства и Драгана стојковић, шеф Одсека у Одељењу за оружје у Управи за управне послове Министарства.
Председник Одбора је обавестио присутне да је седницу, у складу са чланом 72. став 2. Пословника, сазвао у року краћем од предвиђеног Пословником како би се што пре размотрили амандмани на Предлог закона из предложеног дневног реда.

	На предлог председника, Одбор је већином гласова утврдио следећи


Д н е в н и  р е д:

1. Разматрање Предлога закона о оружју и муницији, који је поднела Влада (број: 011-2044/26 од 19. јуна 2026. године) у појединостима.
            Пре преласка на рад по утврђеном дневном реду, Одбор је већином гласова, без примедаба, усвојио записник 28. седнице Одбора.
Председник Одбора је, пре преласка на разматрање тачке дневног реда, предложио да Одбор по закључењу расправе обави групно гласање о амандманима, што је Одбор већином гласова прихватио.                                  
           Прва тачка дневног реда:  Председник Одбора је обавестио присутне да је на Предлог закона о оружју и муницији поднето укупно 176 амандмана као и да је Влада прихватила 5 амандмана које је на чл. 6, 16, 27, 41. и 61. Предлога закона поднео народни посланик Маријан Ристичевић, док је преосталих 171 амандмана Влада одбила. 
У дискусији су учествовали Слободан Илић, Петар Бошковић и Вељко Одаловић.

Угљеша Марковић је рекламирао повреду члана 107. Пословника Народне скупштине указавши председавајућем да је требало да прекине излагање Слободана Илића који се, по његовом мишљењу, на увредљив начин обратио представнцима Министарства унутрашњих послова и присутним члановима Одбора из парламентарне већине, и додао да неће тражити да се Одбор изјасни о овој повреди Пословника. 
Након што је дискусија закључена, прешло се на гласање.
Председник Одбора је, по завршеном гласању, констатовао да је Одбор већином гласова прихватио амандмане на чл. 6, 16, 27, 41. и 61. Предлога закона о оружју и муницији, које је поднео народни посланик Маријан Ристичевић, док је Одбор одбио преосталих 171 амандмана пошто су за њихово прихватање гласала 2 члана Одбора, док се против прихватања тих амандмана изјаснило 10 чланова Одбора. Потом је закључио рад по овој тачки дневног реда. 
           За известиоца Одбора на седници Народне скупштине одређен је народни посланик Милован Дрецун, председник Одбора.

***


Седница је завршена у 10,10 часова.

Саставни део овог записника чини обрађени тонски снимак седнице Одбора.



      СЕКРЕТАР ОДБОРА		                 		      ПРЕДСЕДНИК ОДБОРА
		      

 Весна Матић Вукашиновић			                      мр Милован Дрецун
